Muovipakkausten vähentäminen hidastaa luonnon tukehtumista, mutta se ei poista ongelmaa, kirjoittaa Jaakko Hämeen-Anttila.

Me ostamme muoviin käärittyjä unelmia, ja valtameret tukehtuvat. Keskellä aavaa merta ajelehtii Skandinavian kokoisia jätelauttoja, ja jäätiköt sulavat, kun Suomessa – ja maailmalla – vietetään ainaista kulutusjuhlaa.

Tai ei oikeastaan juhlaa. Me ostamme tavaroita, koska mainos on iskostanut meihin pakko­mielteen ostaa yhä enemmän ja enemmän.